b'\n_START_ARTICLE_\nSvoboda (1925-1927)\n_START_PARAGRAPH_\nSvoboda je bilo glasilo istoimenske socialnodemokratske zveze kulturnih dru\xc5\xa1tev._NEWLINE_Glasilo je ustanovila socialnodemokratska zveza kulturnih dru\xc5\xa1tev Svoboda in je izhajalo v letih 1925\xe2\x88\x921927 v Ljubljani; vsega skupaj je iz\xc5\xa1lo 19 \xc5\xa1tevilk. Uredniki so bili Zdravko Rejc, Rudolf Golouh in Stanko Bite\xc5\xbenik. V nasprotju z revijama Svoboda (1919-1920) in Kresom (1921-1923) ta tretji revijalni poskus zveze kulturnih dru\xc5\xa1tev Svoboda ni prina\xc5\xa1al leposlovja, saj je to vlogo opravljala revija Pod lipo (1924-1928), temve\xc4\x8d je bilo glasilo namenjeno vzgoji slovenskih delavcev in delavk. Objavljala je programske, pou\xc4\x8dne in kriti\xc4\x8dne \xc4\x8dlanke o delavskem delovanju v domovini in v tujini, zlasti o telovadbi, amaterskem gledali\xc5\xa1\xc4\x8du, urejanju knji\xc5\xbenic, ter dopise in poro\xc4\x8dila o delu v podru\xc5\xbenicah zveze Svoboda.'